Seniors | Skuilkrans NG Gemeente
Winterprojek: Bedsokkies vir Bejaardes
Die handwerkkleingroep van Skuilkrans NG gemeente roep alle breiers op om ons te help om bedsokkies en/of vingerlose handskoene te brei vir die bejaardes van Huis Silwersig en moontlik ander ouetehuise, vir die komende winter. Kontak gerus Annabelle by 083 4155 755 of kleingroep@skuilkrans.co.za vir meer inligting
Hieronder is ‘n paar maklike patrone waaruit gekies kan word.
Wenk: Vir bedsokkies gebruik dubbeldraad of chunky wol en vir handskoene werk ‘n dunner wol beter.
Basiese Patroon: Bedsokkies
Met dubbelknit wol en nr 5 or 6 penne.
Heg aan 32steke.
1ste ry: Brei 10steke regs, 1steek aweregs, 10steke regs, 1steek aweregs en weer 10steke regs.
2de en elke alternatiewe ry: regs
Brei volgens hierdie patroon tot werk 12cm lank is van begin af.
Begin nou dubbelrif brei. 2 regs, 2 aweregs vir ongeveer 10cm (22cm van begin af)
Vorm punt van tone:
Volgende ry: Brei 1, brei 2 tesaam (hou so aan tot aan die einde van die ry)
Brei elke ry so totdat daar net 8 or 6 steke op die naald oor is.
Breek wol af en ryg deur oorblywende steke. Trek styfen werk vas tot aan die einde van die dubbelrif.
Werk haknaat vas.
2. Patroon vir maklike bedsokkies
vir volwassenes gebrei met dubbeldraad of chunky wol
Brei 14 rye regs “plain”
Brei dan 1 ry regs en 1 ry aweregs “purl”
Begin nou bo-op die voet verminder soos volg:
Brei 33ste regs”plain”, brei 2saam, brei 2 steke aweregs”purl”, dan weer 2saam en dan weer 33steke regs. (daar is nou 34ste aan elke kant, met ‘n middelnaat en jy het 2 steke verminder in die middel.
Volgende ry – Brei aweregs “purl” 32steke, aweregs 2saam, brei 2 steke regs, aweregs 2saam en brei res van steke aweregs.
Brei nou so voort in koussteek (een ry regs en een ry aweregs) en verminder in elke ry 2 steke deur voor die middelnaat 2saam te brei. (let wel, die middelnaat is 2 steke wat in kontras gebrei word, maw as die ry regs gebrei word, gaan die 2 middelsteke aweregs wees, en as die ry aweregs berei word, gaan die 2 middelsteke regs wees)
Hou so aan totdat daar 50steke oor is op die naald.
Brei nou dubbelrif vir 18-20 rye. Eindig af in rifsteek.
Werk die naat onder en langs die kant vas, en vou die boonste rifgedeelte om sodat dit ‘n mooi afwerking maak vir ‘n lekker warm wolslippertjie of slaapsokkies.
3. Bedsokkie patroon Gebrei
Gebruik “Chunky”of dubbel draad wol
Stel 63 steke op (Vir nommer 6 skoen)
Eerste ry: Regs 1, maak een steek in volgende steek, brei 28 steke regs, maak I steek in volgende steek, regs 1,maak 1 steek in volgende steek, brei 28 steke regs, maak 1 steek in volgende steek, regs laaste steek.
Tweede ry: Regs
Derde ry: Regs 1, maak een steek in volgende steek, brei 30 steke regs, maak 1 steek in volgende steek, regs 1, maak 1 steek in volgende steek, regs 30 steke, maak 1 steek in volgende steek, regs laaste steek
Vierde ry: Regs
Vyfde ry: Regs 1, maak een steek in volgende steek, brei 32 steke regs, maak 1 steek in volgende steek, regs 1, maak 1 steek in volgende steek, regs 32 steke, maak 1 steek in volgende steek, regs laaste steek
Sesde ry: Regs
Sewende ry: Regs 1, maak een steek in volgende steek, brei 34 steke regs, maak 1 steek in volgende steek, regs 1, maak 1 steek in volgende steek, regs 34 steke, maak 1 steek in volgende steek, regs laaste steek
Agste ry: Regs
Negende ry: Regs 1, maak een steek in volgende steek, brei 36 steke regs, maak 1 steek in volgende steek, regs 1, maak 1 steek in volgende steek, regs 36 steke, maak 1 steek in volgende steek, regs laaste steek
Tiende ry: Regs
Daar behoort nou 83 steke te wees.
Brei 6 rye regs
Begin verminder deur:
Ry 1: Brei 38 steke regs. glip een brei een trek glipsteek oor, regs 1, glip een brei een trek glipsteek oor, brei 38 steke regs.
Ry2: Brei 37 regs, glip een brei een trek glipsteek oor, regs 1, glip een brei een trek glipsteek oor, brei 37 steke regs.
Ry 3: Brei 36 regs, glip een brei een trek glipsteek oor, regs 1, glip een brei een trek glipsteek oor, brei 36 steke regs.
Hou so aan deur elke ry te verminder totdat daar 43 steke oor is.
Brei twee rye regs.
Maak ry gaatjies: Brei 1 regs , *(maak een brei twee tesame,)* herhaal tot aan die einde van die ry.
Brei een ry regs.
Daarna kan jy enige patroon brei wat jy verkies om kous af te rond.
Werk sool en agter kous toe en ryg koordjie deur.
Steke 63 vermeerder tot 83 verminder tot 43 (Nommer 6 skoen)
Steke 73 vermeerder tot 93 verminder tot 53 (Nommer 7/8 skoen)
4. Basiese patroon: VINGERLOSE HANDSKOENE
Met enkeldraad wol (no 3.5 of 4 naalde) of dubbeldraad (no 5 of 6 naalde)
Heg aan 54 steke
Brei dubbelrif (2 regs, 2 aweregs) tot aan die einde van die ry.
Brei so voort tot werk 15cm lank is vanaf begin.
Brei nou enkel rif (1 regs, 1 aweregs) vir nog 6-8 rye.
Werk synaat vas 5cm, laat dan opening vir duim van ongeveer 5cm en werk res vas.
5. Engelse patroon
Knit 8 rows normal color
Knit 2 rows with fluffy wool
Knit 6 rows with normal wool
Knit 4 rows normal wool
Knit 43; 2 together; knit 2; knit 2 together; knit 43
Knit 42; 2 together; knit 2; knit 2 together; knit 42
Continue decreasing until you get to knit 23 knit 2 together knit 2 knit 23
Next row; knit 24 purl two together; knit 24
Next row; knit 22; knit 2 together ; knit 2; knit 2 together; knit 22
Next row; knit 23; purl two; knit 23
There should be 48 stitches left to work with.
Knit 1; wool forward; knit 2 together to the end of the row (Row for string)
Knit 4 rows (Normal wool)
Knit 2 rows fluffy wool
Cast off with normal wool
You do not have to use “fluffy wool” in between if you so wish
This is just another pattern that will fit a bigger foot